
Návrh uznesenia:
Mestské zastupiteľstvo mesta Trnava po prerokovaní:

1. Schvaľuje

kúpu nehnuteľností nachádzajúcich sa v k.ú. Trnava, obec Trnava, okres Trnava, zapísaných na LV č. 4285, a to:
· stavbu súpisné č. 6493 – budova, postavenú na pozemku parcela registra C-KN č. 5325/7
· stavbu bez súpisného čísla – vodohospodárska stavba, postavenú na pozemku parcela registra C-KN č. 5325/6 – zastavaná plocha a nádvorie o výmere 54m2
· pozemok parcela registra C-KN č. 5325/7 – zastavaná plocha a nádvorie o výmere 2317m2
· pozemok parcela registra C-KN č. 5327/97 – zastavaná plocha a nádvorie o výmere 3743m2,
spolu nehnuteľnosti, ktorých všeobecná hodnota bola určená podľa Znaleckého posudku č. 23/2025 vypracovaného Ing. Jozefom Račekom zo dňa 31.3.2025 vo výške 6.790.000 eur, vo výlučnom vlastníctve: VUJE, a.s., Okružná 5, 918 64 Trnava, IČO: 31 450 474 (podiel 1/1), do výlučného vlastníctva Mesta Trnava, Hlavná ulica 1, 917 71 Trnava, IČO: 00 313 114 (podiel 1/1), za celkovú kúpnu cenu 6.000.000 eur, za nasledovných podmienok
· predmet predaja bude vrátane všetkého príslušenstva, rozvodov inžinierskych sietí, spevnených plôch, vonkajších úprav, areálových komunikácií, oplotenia a sadových úprav, ako aj všetkých hnuteľných vecí a vybavenia, ktoré nebudú z predmetu predaja ku dňu jeho odovzdania vypratané predávajúcim
· účastníci uzatvoria zmluvu o budúcej kúpnej zmluve, pričom kúpna cena bude preddavkovo uhradená tak, že 1. splátka vo výške 500.000 eur bude uhradená do 60 dní od účinnosti zmluvy o budúcej kúpnej zmluve a zvyšná časť kúpnej ceny v rovnomerných splátkach (2.-5. splátka) vždy do 30.6. príslušného kalendárneho roku počnúc r. 2026
· predmet prevodu predávajúci uvoľní a vyprace do 30 dní od kolaudácie, resp. povolenia užívania nehnuteľnosti, do ktorej sa prevádzka predávajúceho premiestni, najneskôr ale do 30 dní od pripísania úhrady poslednej splátky kúpnej ceny na účet predávajúceho, pričom po odovzdaní predmetu prevodu kupujúci zabezpečí vypratanie a likvidáciu vecí – vybavenia, ktoré nebude vypratané zo strany predávajúceho ku dňu odovzdania predmetu prevodu a ktoré nebude ďalej potrebné pre účely kupujúceho
· riadna kúpna zmluva bude uzatvorená na výzvu predávajúceho do 30 dní po uvoľnení predmetu prevodu, najneskôr ale na výzvu kupujúceho tak, aby kúpna zmluva bola uzatvorená do 30 dní od zaplatenia poslednej splátky kúpnej ceny
· účastníci zmluvy zabezpečia ochranu práv kupujúceho vo vzťahu k uzatvoreniu riadnej kúpnej zmluvy a/alebo k uhradeným preddavkov kúpnej ceny formou notárskej zápisnice so súhlasom s vykonateľnosťou (exekučným titulom) alebo formou bankovej záruky na zabezpečenie záväzkov predávajúceho voči kupujúcemu, a to podľa toho, ktorá forma zabezpečenia bude pre vykonateľnosť práv kupujúceho prípustná a účinnejšia
· po dobu od uzatvorenia zmluvy o budúcej kúpnej zmluve do uzatvorenia riadnej kúpnej zmluvy, alebo najneskôr do 30 dní od pripísania úhrady poslednej splátky kúpnej ceny na účet predávajúceho, podľa toho, ktorá skutočnosť nastane skôr, bude predmet prevodu predávajúci užívať pre svoje prevádzkové potreby, vrátane užívania tretími osobami vo vzťahu k predávajúcemu
· návrh na vklad do katastra nehnuteľností sa uskutoční do 10 dní od uzatvorenia riadnej kúpnej zmluvy a návrh na vklad do katastra nehnuteľností na prevod vlastníctva nehnuteľností podá Mesto Trnava ako kupujúci a zároveň uhradí všetky poplatky s tým spojené

2. Ukladá

Mestskému úradu v Trnave

a) odboru majetkovému - zabezpečiť podklady pre spracovanie zmluvy o budúcej kúpnej zmluve
Termín: do 30 dní od schválenia uznesenia
b) odboru právnemu - pripraviť zmluvu o budúcej kúpnej zmluve vrátane návrhu kúpnej zmluvy a po schválení finančných prostriedkov na 1. splátku kúpnej ceny nehnuteľností podľa tohto uznesenia v rozpočte mesta na rok 2025 predložiť na podpis účastníkom zmluvy
Termín: do 60 dní po predložení podkladov na spracovanie zmluvy odborom majetkovým a po schválení rozpočtového krytia 1. splátky kúpnej ceny v rozpočte mesta na rok 2025
c) odboru ekonomickému zabezpečiť financovanie príslušnej splátky kúpnej ceny nehnuteľnosti podľa tohto uznesenia v rozpočte mesta na rok 2025 a zabezpečiť finančné prostriedky na ďalšie jednotlivé splátky kúpnej ceny vždy v príslušnom rozpočte mesta v zmysle tohto uznesenia
Termín: do 30.9.2025 a ďalej podľa potreby v zmysle uznesenia
Dôvodová správa

Z dôvodu plánovaného premiestnenia prevádzky spoločnosti VUJE, a.s. prejavilo Mesto Trnava záujem o kúpu nehnuteľností v zmysle tohto materiálu, a to v záujme ďalšieho využitia tohto majetku vo verejnoprospešnom záujme mesta, s preferenciou podpory mestského nájomného bývania.

Všeobecná hodnota nehnuteľností bola určená podľa Znaleckého posudku č. 23/2025 vypracovaného Ing. Jozefom Račekom zo dňa 31.3.2025 vo výške 6.790.000 eur za celý predmet kúpy, a to nasledovne:

	Názov
	Všeobecná hodnota [€]

	Stavby
	

	Bytové a nebytové budovy (haly)
	

	Vodohospodárska stavba  na p.č.5325/6  bez s.č.
	22 274,73

	Budova   na  parc.č.5325/7  súp.č.6493 - Blok  A 
	2 719 617,56

	Budova   na  parc.č.5325/7  súp.č.6493 - Blok  B 
	2 789 647,71

	Budova   na  parc.č.5325/7  súp.č.6493 - Blok  C 
	673 306,87

	Vonkajšie úpravy
	

	Parkovisko  na p.č.5327/97   z  južnej strany objektu 
	6 037,72

	Parkovisko  na p.č.5327/97   zo severnej  strany objektu (plochy  pojazdu)
	7 423,11

	Parkovisko  na p.č.5327/97   zo severnej  strany objektu (vegetačné  panely)
	4 072,01

	Parkovisko  na p.č.5327/97   zo severnej  strany objektu (cest.obrubníky)
	1 079,53

	Vonkajšie schodisko  obj.5325/6
	95,15

	Verejné  osvetlenie -  stožiare 
	2 248,03

	Verejné  osvetlenie -  rozvody 
	2 555,99

	Elektrická prípojka  do  obj.  na p.č.5325/7  
	2 241,03

	Teplovodná  prípojka  do  objektu p.č.5325/7 
	173,20

	Vodovodná  prípojka  do  obj. 5325/7
	1 583,53

	Kanalizácia - prípojky 
	6 307,45

	Kanalizácia - šachty 
	1 415,25

	Kanalizácia - LT
	49,30

	Spolu stavby
	6 240 128,17

	Pozemky
	

	  LV č.4285 - parc. č. 5325/6 (54  m2)
	4 849,20

	  LV č.4285 - parc. č. 5325/7 (2 317  m2)
	208 066,60

	  LV č.4285 - parc. č. 5327/97 (3 743  m2)
	336 121,40

	Spolu pozemky (6 114,00 m2)
	549 037,20

	Všeobecná hodnota celkom
	6 789 165,37

	Všeobecná hodnota zaokrúhlene
	6 790 000,00


Odbor majetkový MsÚ predložil návrh na kúpu nehnuteľností podľa tohto materiálu na prerokovanie majetkovej komisii formou hlasovania per rollam v 15.týždni 2025.
Prílohy: 

